**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/5391-6/2020.

**52/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**Bodó István ápolási támogatásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Bodó István** (sz.: ……………………………………………) Tiszavasvári,. ………………..szám alatti lakos ápolási támogatásra való jogosultságát felülvizsgáltam, és annak folyósítását határozatlan időtartamig

**továbbra is fenntartom.**

Az ápolási támogatás havi összege 2020. február 1. napjától bruttó ……………….. -Ft, azaz …………………. forint.

Megkeresem a Polgármesteri Hivatal Költségvetési és Adóigazgatási Osztály vezetőjét azzal, hogy nevezett részére visszamenőlegesen fizesse ki a 2020. február, március április havi ápolási támogatások nettó összegét.

Megkeresem a Polgármesteri Hivatal Költségvetési és Adóigazgatási Osztály vezetőjét azzal, hogy nevezett részére 2020. május 1. napjától kezdődően utólag minden hónap 5. napjáig fizesse ki az ápolási támogatás 10% nyugdíjjárulékkal csökkentett összegét.

Felhívom Bodó István figyelmét, hogy az ápolási támogatásra való jogosultságot érintő minden körülményt annak bekövetkezését követő 15 napon belül köteles bejelenteni.

Tájékoztatom, hogy az ápolási támogatás folyósításának időtartama nyugdíjra jogosító szolgálati időnek minősül.

Ezen határozat ellen a kézhezvételt követő naptól számított 15 napon belül a Tiszavasvári Város Önkormányzata Képviselő-testületéhez címzett, de hozzám benyújtandó illetékmentes fellebbezéssel lehet élni.

A szociális eljárás költség- és illetékmentes.

A döntésről tájékoztatom a jogosultat, Bodó Istvánt, valamint a Polgármesteri Hivatal Költségvetési és Adóigazgatási Osztály vezetőjét.

**INDOKOLÁS**

**Bodó István** ápolási támogatásban részesül édesapja, Bodó István ápolásáért.

A felülvizsgálat során becsatolt igazolásokból megállapítottam, ……………………………..

**A háziorvos igazolása értelmében – ………………………………………………………..**

**A 2020. 04.02. napján lefolytatott környezettanulmány** során megállapítást nyert, …………………………………………………………….

**A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX.20.) számú önkormányzati rendelet (továbbiakban: önkormányzati rendelet) az ápolási támogatással kapcsolatosan a következőkről rendelkezik:**

***„19.*** *§ (1) Ápolási támogatás formájában települési támogatást nyújtható annak a személynek, akinek a 2015. február 28. napján hatályos a szociális igazgatásról és szociális ellátásokról szóló 1993. évi III. törvény szerinti méltányossági ápolási díjra való jogosultsága 2015. február 28. napján fennállt, és a felülvizsgálat során megfelel e rendeletben meghatározott feltételeknek.*

*(2) Az ápolási támogatást az utolsó érdemi döntés jogerőre emelkedésétől, véglegessé válásától számítva évente felül kell vizsgálni.*

*(3) A felülvizsgálat során az alábbi feltételek együttes fennállása esetén áll fenn továbbra is az ápolási támogatásra való jogosultság:*

*a) a hozzátartozó*

*aa) a 18. életévét betöltött, tartósan beteg személy ápolását, gondozását végzi, ha közeli hozzátartozói között nincs olyan személy, aki tartósan otthon tartózkodik, tartásra köteles és egészségi állapotából adódóan arra képes is.*

*ab) kora, egészségi állapota alapján alkalmas az ápolt személy gondozási és ápolási igényére tekintettel a feladat ellátására, és*

*ac) rendszeres pénzellátásban nem részesül, vagy kereső tevékenységet folytat, de munkaideje a napi 4 órát nem haladja meg, és*

*ad) családjában az egy főre jutó havi családi jövedelem nem haladja meg az öregségi nyugdíj mindenkori legkisebb összegének 100 %-át, egyedülálló esetében az öregségi nyugdíj mindenkori legkisebb összegének 150 %-át, és vagyonnal nem rendelkezik., és*

*ae) nem jogosult a szociális igazgatásról és szociális ellátásokról szóló törvény alapján ápolási díjra, és*

*b) a 18. életévét betöltött tartós beteg személy háztartásában a kérelmezőn kívül ápolásra, gondozásra alkalmas más személy nincs, és*

*c) az ápoló és az ápolt között tartási, életjáradéki vagy öröklési szerződés nem áll fenn.*

*(4) A Szociális és Humán Bizottság az ápolási támogatás ügyében hozott döntését a 18. életévét betöltött tartós beteg személy háziorvosi vagy szakorvosi igazolása, és a lakókörnyezetben végzett környezettanulmány figyelembevételével adja meg.*

*(5) Amennyiben a felülvizsgálat eredményeként az ápolási támogatásra való jogosultság a továbbiakban is fennáll, az ápolási díj továbbfolyósításáról kell rendelkezni.*

*(6) Az ápolási támogatás összege a más rendszeres pénzellátásban részesülő jogosult esetén a (2) bekezdés ad) pontja szerinti összegnek és a jogosult részére folyósított más rendszeres pénzellátás havi összegének a különbözete. Ha a különbözet az ezer forintot nem éri el, a jogosult részére az ezer forint összegű ápolási támogatást kell megállapítani.*

*(7) Meg kell szüntetni az ápolási díjra való jogosultságot, ha*

*a) az ápolt személy két hónapot meghaladóan fekvőbeteg-gyógyintézeti, valamint nappali ellátást nyújtó vagy bentlakásos szociális intézményi ellátásban részesül, vagy*

*b) a jogosult szakiskola, középiskola, illetve felsőoktatási intézmény nappali tagozatos tanulója, hallgatója.*

*(8) Az ápolási támogatás folyósítása alatt az ápolást végző személy ápolási kötelezettségének teljesítése bármikor ellenőrizhető.”*

**A szociális igazgatásról és a szociális ellátásokról szóló 1993. évi III. törvény (továbbiakban: Szt. ) 45.§ (2a) bekezdése alapján:**  A 18. életévét betöltött tartósan beteg hozzátartozójának ápolását, gondozását végző személy részére megállapított települési támogatás a társadalombiztosítási tárgyú jogszabályok alkalmazásában ápolási díjnak minősül, ha az ellátás önkormányzati rendeletben szabályozott havi összege eléri az ápolási díj központi költségvetésről szóló törvényben meghatározott alapösszegének a 80%-át.

**A társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX. törvény 19. § (2) bekezdése értelmében** a biztosított, a kiegészítő tevékenységet folytató egyéni és társas vállalkozó, valamint tagi munkavégzés esetén a szociális szövetkezeti tag által fizetendő nyugdíjjárulék mértéke 10 százalék.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. április 6.

 **Szőke Zoltán**

 **polgármester**